text: Instagram a la nostra estratègia de Social Media?
  15 març, 2016 Sílvia ServatComunicació, MàrquetingNo hi ha comentaris
  Instagram o no Instagram? Aquesta és la qüestió. És l'hora de pensar una estratègia de Social Media per a la nostra empresa i ens assalten els dubtes sobre quines xarxes socials incloure. Funcionaran? El nostre tipus d'empresa s'hi adiu? Quin públic objectiu tenim? No hi ha una resposta estàndard i no existeixen fórmules màgiques. Per prendre decisions, com sempre, ens hem de basar en la informació i l'anàlisi.
  Perquè pot ser una bona idea incloure Instagram dins la nostra estratègia de Social Media?
  Instagram és la xarxa social que més creix.
  Compta amb més de 400 milions d'usuaris arreu del món.
  És visual, a través de fotografies i petits vídeos podrem transmetre més emocions que amb un text.
  Els usuaris naveguen per l'aplicació per cercar fotografies i visitar diferents perfils.
  Permet connectar amb el públic objectiu a través dels continguts.
  Què podem fer a Instagram?
  Publicar fotografies
  GIFs en format vídeo
  Què no hauriem de fer a Instagram?
  Utilitzar-la només per fer publicitat. Es diu que el percentatge idoni és 20% publicitat i 80% contingut útil. Si ens passem fent autobombo, resultarem poc atractius pels usuaris.
  Saturar els nostres seguidors amb massa contingut.
  No tenir en compte el nostre perfil d'usuaris a l'hora de crear contingut.
  No contestar els missatges que ens deixin els usuaris.
  Que els continguts no tinguin cap objectiu ni coherència. Hem de planificar-los.
  Què hauríem de fer a Instagram?
  Planificació estratègica dels continguts. Com dèiem, que els continguts es posin per algun motiu. Pot ajudar fer un calendari mensual de les publicacions amb el tipus de publicació i la freqüència.
  Cuidar el contingut que publiquem. No només el què sinó el com. Estèticament, la imatge ha de ser agradable, que es vegi de qualitat, ben enquadrada, amb una il·luminació correcta, si hi ha text que sigui llegible, etc. No és necessari que siguin fotografies professionals (tot depèn de quin sigui el nostre negoci) però sí que han de respirar professionalitat, perquè al final de tot, és la nostra marca que estem venent.
  Plasmar la propia identitat a l'hora de publicar les imatges. Potser una gama cromàtica determinada, un estil de capturar imatges, una mida concreta, una temàtica pròpia.. tot allò que ens doti de personalitat, que ens diferencii de la resta.
  Cuidar la comunitat de seguidors. Perquè ja sabem que darrere d'un seguidor hi ha una persona i que a les persones ens agrada formar part d'una comunitat. Per això és important mostrar la nostra humanitat i pot anar bé fer preguntes als seguidors, convidar a què pugin contingut per poder fer un repost, contestar els seus comentaris i donar feedback.
  Crear una bona BIO, una que ens defineixi i que atrapi.
  Utilitzar els petits vídeos i GIFs en format vídeo per dinamitzar més la xarxa social i dotar-la de més diversió i frescor.
  Utilitzar les icones per connectar més amb el públic i també per indicar que la nostra URL està al perfil.
  Pensar hashtags propis i d'altres a escollir segons temàtica.
  Com podem augmentar la nostra comunitat de seguidors?
  Promocions. Els concursos poden ajudar a augmentar el número de seguidors i fidelitzar els que ja tenim. Es poden utilitzar diferents tipologies, però les més habituals són: fer like a la nostra compta Instagram, repost d'una publicació sota un hashtag determinat i/o anomenar a un número x d'amics a la publicació.
  Convidar els fans que tenim a les altres xarxes socials a unir-se a la nostra comunitat IG.
  Utilitzar hashtag per arribar a més usuaris, donat que aquests permeten agrupar per temàtiques. Per exemple: #barcelona. Haurem de planificar aquells que descriguin millor la publicació i el públic al qual va dirigida.
  Aprofitar els festius, dies especials i/o causes, adaptar el missatge i celebrar-los de forma divertida de manera que puguem connectar amb el públic.
  Fer continguts adaptats als diferents tipus de públics als quals vulguem arribar.
  Divertir-se! Perquè si nosaltres ho fem, és probable que els altres també 😉
  Entrada prèvia Publicitat Nativa, el camaleó publicitari Entrada següent Snapchat, el nou 'must' de les aplicacions?